**ՀԻՄՆԱՎՈՐՈՒՄ**

**ՍԻՍԻԱՆ ՀԱՄԱՅՆՔՈՒՄ 2025 ԹՎԱԿԱՆԻ ՄԱՍՆԱԿՑԱՅԻՆ ԲՅՈՒՋԵՏԱՎՈՐՄԱՆ ԳՈՐԾԸՆԹԱՑՆ ՍԿՍԵԼՈՒ ՄԱՍԻՆ ՆԱԽԱԳԾԻ ԸՆԴՈՒՆՄԱՆ**

Նախագիծը մշակվել է հիմք ընդունվելով «Տեղական ինքնակառավարման մասին» օրենքի 8-րդ հոդվածի 1-ին մասի 14-րդ կետը, 11-րդ հոդվածը, 13-րդ հոդվածի 10-րդ մասը և հաշվի առնելով համայնքի ղեկավարի առաջարկությունը։

 Մասնակցային բյուջետավորման գործընթացի իրականացման համար սահմանվում են  բոլոր  ոլորտները։   
Առաջարկվում է նաև մասնակցային բյուջետավորման գործընթացի ժամանակ առաջարկներ ներկայացնելու իրավասություն ունենցողները՝ 16-ին տարին լրացած համայնքի յուրաքանչյուր բնակիչ՝ ինչպես անձամբ, այնպես էլ հասարակական միավորումների և քաղաքացիական նախաձեռնությունների միջոցով:   
Առաջարկվում է համայնքի ղեկավարին՝ ծրագրային բաղադրիչ ներառել համայնքի 2025 թվականի տարեկան աշխատանքային պլանում, բյուջեում և 2025-2027 թվականների միջնաժամկետ ծախսային ծրագրում, hամայնքի բնակիչների կողմից քվեարկության արդյունքում ընտրված առաջարկը(ները) ներկայացնել ավագանու հավանությանը, իրականացնել վերահսկողություն մասնակցային բյուջետավորման գործընթացի նկատմամբ։   
Մասնակցային բյուջետավորման գործընթացի ներդրումը հնարավորություն է տալիս համայքում խթանել բնակչության անմիջական մասնակցությունը բյուջետային գործընթացներին` մեծացնելով հանրային ռեսուրսների բաշխման հասցեականությունը և արդյունավետությունը: Համայնքի բնակիչներն այսուհետ հնարավորություն կունենան ներկայացնել իրենց համայնքին առնչվող գաղափարներ ու ծրագրեր, որոնք կդիտարկվեն, կքննարկվեն, իրենց իսկ կողմից քվեարկությամբ կընտրվեն և իրականացման հնարավորություն կստանան:

Զարգացման ծրագրերի, տուրիզմի, առևտրի,

գովազդի և սպասարկման բաժնի պետ` Ե. Եղիազարյան

04․06․2025 Տեղեկանք

Սիսիան համայնքի ավագանու որոշման նախագծի ընդունումից հետո այն հիմք կհանդիսանա համայնքի 2025 թվականի բյուջեի ծախսային մասի պլանավորումը ճշգրտելու համար։

Զարգացման ծրագրերի, տուրիզմի, առևտրի,

գովազդի և սպասարկման բաժնի պետ` Ե․ Եղիազարյան

04․06․2025